ગુરુનું માહાત્મ્ય પણ આપણે ત્યાં ઓછું અંકાયું નથી. ગુરુમાં જ સર્વ દેવોના સમાવેશની સંકલ્પ્ના આપણે માટે નવી નથી અને તેને સાક્ષાત્ પરબ્રહ્મ માનીને આપણે ત્યાં ગુરુપૂજા થતી રહી છે. કવિકલ્પ્નાએ તો તેને ગોવિંદ કરતાં પણ વધુ ઊંચું સ્થાન આપ્યું છે, કારણ તેને કારણે જ ઈશ્ર્વરપ્રાપ્તિની ઇચ્છા પૂરી થઈ શકે છે. ગુરુત્વની, શ્રેષ્ઠત્વની પૂજા કરવી અને તેને ચરણે સર્વસ્વ સમર્પણની અભિલાષા રાખવી એ માત્ર ભારતીય અથવા હિંદુ પરંપરાની જ વિશેષતા છે. ભારતમાં આ પરંપરાએ જે વિશેષ અર્થ પ્રાપ્ત કર્યો છે તે અર્થમાં વિશ્ર્વમાં અન્યત્ર ક્યાંય પણ આ સંકલ્પ્ના પ્રસ્થાપિત થઈ નથી.